ส.ส.ภูมิใจไทย สะท้อนปัญหา 3 ภูมิภาค จี้รัฐเร่งแก้ไข-ช่วยเหลือประชาชน
3 ส.ส.ภูมิใจไทย สะท้อนปัญหาใน 3 ภูมิภาค จี้ รบ.-หน่วยงานรัฐ เร่งช่วยเหลือ-สะสางปัญหาประชาชน เพื่อแก้ไขความเดือดร้อนแต่ละพื้นที่เมื่อวันที่ 20 ก.พ.63 ก่อนการประชุมสภาผู้แทนราษฎรสันนี้วันนี (20 ก.พ.) ส.ส.แต่ละจังหวัดที่ลงพื้นที่เยี่ยมเยือน เพื่อดูแลทุกข์สุขของประชาชนแต่ละท้องถิ่น พบปัญหาที่เกิดขึ้น ซึ่งยังไม่ได้รับการแก้ไข จึงสะท้อนเป็นประเด็นการหารือต่อที่ประชุมสภาฯ โดยส่วนของ 3 ส.ส.พรรคภูมิใจไทย (ภท.) จาก 3 ภูมิภาค ได้เสนอปัญหาเพื่อส่งต่อไปยังรัฐบาลและหน่วยงานที่เกี่ยวข้องดังนี้โดย นายณัฏฐ์ชนน ศรีก่อเกื้อ ส.ส.สงขลา พรรคภูมิใจไทย กล่าวว่าพื้นที่ จ.สงขลา มีอย่างน้อย 2 โรงเรียนที่ต้องการให้รัฐบาล กระทรวงศึกษาธิการ และหน่วยงานที่เกี่ยวข้อง สนับสนุนงบประมาณให้สำหรับค่าอาหารกลางวันเด็ก และค่าตอบแทนครูผู้สอน คือ โรงเรียนตาดีกา ที่สอนการปฏิบัติศาสนกิจของอิสลาม รวมถึงสอนภาษายาวี ภาษาอาหรับ ปัจจุบันได้รับเงินอุดหนุนค่าอาหารกลางวัน 30 บาทต่อหัว ซึ่งเงินส่วนดังกล่าวได้รับจากการระดมทุนเลี้ยงข้าวยำและน้ำชา และโรงเรียนพุทธศาสตร์ ค่ายพุทธบุตร อ.นาทวี ที่ให้พระสงฆ์สอนหลักธรรม การปฏิบัติมารยาททางสังคม ที่พบว่าเยาวชนปัจจุบันไหว้ไม่เป็น ท่องศีลห้าไม่ได้ ซึ่งค่ายพุทธบุตรดังกล่าวถือเป็นหัวใจสำคัญ แต่ขาดงบสนับสนุนการเดินทางของพระสงฆ์ โดยที่ผ่านมาเงินที่มีได้มาจากการทอดผ้าป่า ดังนั้นสำนักพระพุทธศาสนา และ ศ.อบต.ควรเข้ามาดูแลขณะที่ นายพรชัย อำนวยทรัพย์ ส.ส.นครราชสีมา พรรคภูมิใจไทย กล่าวหารือไปยังสำนักงบประมาณ เพื่อเร่งการจ่ายเงินชดเชยให้กับเกษตกรผู้ปลูกมันสำปะหลัง ที่ได้รับผลกระทบจากการระบาดของไวรัสใบด่างในมันสำปะหลัง ที่ล่าสุดพบว่ามีการระบาดเพิ่มเติม 20 จังหวัด 8.5 หมื่นไร่ จากเดิมที่เริ่มระบาดช่วงปี 2562 พบพื้นที่ระบาด 7 จังหวัด เสียหาย 8000 ไร่ อย่างไรก็ตามปัญหาที่รุกลามเป็นเพราะเกษตรกรไม่มั่นใจว่า จะได้รับเงินชดเชย จึงไม่ทำลายมันสำปะหลังในพื้นที่ไวรัสใบด่างระบาด ทำให้การขยายวงระบาดเพิ่มมากขึ้น ดังนั้นของให้สำนักงบประมาณเร่งการจ่ายเงินชดเชยตามนโยบายรัฐบาลโดยเร็วด้าน นางมัลลิกา จิระพันธุ์วาณิช ส.ส.ลพบุรี พรรคภูมิใจไทย ที่เสนอให้กรมทางหลวงเร่งติดตั้งไฟฟ้าส่องสว่าง ตั้งแต่วัดสิงห์ทอง ถึงสหกรณ์การเกษตรบางขันหมาก อ.เมือง รวมถึงเร่งแก้ปัญหาการสัญจรของประชาชน ที่ประสบปัญหาสะพานขาดในพื้นที่ ต.บางขันหมาก ซึ่งก่อนหน้านั้นได้แก้ปัญหาโดยนำสะพานแบริ่งมาติดตั้ง แต่หลังจากที่เกิดภัยแล้งทำให้คอสะพานชำรุด และประชาชนกังวลว่าไม่ปลอดภัย และรถโดยสารขนาดใหญ่ไม่สามารถใช้สัญจรได้ ขณะที่ประเด็นสำคัญ คือ การแก้ปัญหาภัยแล้งในพื้นที่คลองอาร์สิบหก ที่ใช้ส่งน้ำไปยังหลายพื้นที่ และใช้เป็นแหล่งน้ำดิบเพื่อผลิตน้ำประปาเพื่ออุปโภคบริโภค ดังนั้นเพื่อแก้ปัญหาขอให้หน่วยงานที่เกี่ยวข้อ งเร่งบรรเทาปัญหาให้ประชาชน รวมถึงปรับระดับน้ำให้ส่งไปยังพื้นที่ต่างๆได้อย่างทั่วถึง
3 ส.ส.ภูมิใจไทย สะท้อนปัญหาใน 3 ภูมิภาค จี้ รัฐบาล-หน่วยงานรัฐ เร่งช่วยเหลือ-สะสางปัญหาประชาชน เพื่อแก้ไขความเดือดร้อนแต่ละพื้นที่ 
ปัญหาความเดือดร้อน,ปัญหาประชาชน,ช่วยเหลือประชาชน,ส.ส.,ส.ส.ภูมิใจไทย,ข่าวทั่วไป